NORAKSTS

|  |  |
| --- | --- |
| 25.07.2024. | Nr.8/24 |

**NEKUSTAMĀ ĪPAŠUMA AR kadastra NR. 0900 030 0205**

**BUMBIERU CEĻĀ, JELGAVĀ, PIEŅEMŠANA bez atlīdzības   
pašvaldības īpašumā**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) 2024. gada 27. jūnijā saņemts Aigara Audzes iesniegums ar lūgumu pieņemt bez atlīdzības Jelgavas valstspilsētas pašvaldības īpašumā nekustamo īpašumu ar kadastra Nr.0900 030 0205 Bumbieru ceļā, Jelgavā.

Nekustamais īpašums ar kadastra Nr. 0900 030 0205 Bumbieru ceļā, Jelgavā, sastāv no zemes vienības 4 264 m2 ar kadastra apzīmējumu 0900 030 0205 un reģistrēts Zemgales rajona tiesas Jelgavas pilsētas zemesgrāmatas nodalījuma Nr. 100000139536 uz Aigara Audzes vārda.

Saskaņā ar Jelgavas pilsētas pašvaldības 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana” zemes vienības ar kadastra apzīmējumu 0900 030 0205 Bumbieru ceļā, Jelgavā plānotā (atļautā) izmantošana ir transporta infrastruktūras teritorija (TR).

Nekustamais īpašums ar kadastra Nr.0900 030 0205, Bumbieru ceļā, Jelgavā, Pašvaldībai nepieciešamas, lai pildītu Pašvaldību likuma 4.panta pirmās daļas 2.punktā noteikto pašvaldības autonomo funkciju – gādāt par savas administratīvās teritorijas labiekārtošanu t.i. lai nodrošinātu vienīgo piekļuvi nekustamajiem īpašumiem Bumbieru ceļā 31A, 18, 16, 14,12, 10, 8, Jelgavā, kā arī savienotu Jelgavas valstspilsētas pašvaldībai piederošu zemes vienību ar kadastra apzīmējumu 0900 030 0310, uz kuras izvietojas inženierbūve 6.līnija, un zemes vienību ar kadastra apzīmējumu 0900 030 0150, uz kuras izvietojas inženierbūve Bumbieru ceļš.

Saskaņā ar Nekustamā īpašuma valsts kadastra informācijas sistēmas datiem, nekustamā īpašuma ar kadastra Nr. 0900 030 0205 Bumbieru ceļā, Jelgavā, kadastrālā vērtība ir 1008,00 *euro* (viens tūkstotis astoņi *euro* 00 *centi*).

Pamatojoties uz minēto, Pašvaldību likuma 4.panta pirmās daļas 2.punktu, 10.panta pirmās daļas 16.punktu, 73.panta ceturto daļu un Aigara Audzes 2024. gada 27. jūnija iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pieņemt bez atlīdzības pašvaldības īpašumā Aigaram Audzem piederošo nekustamo īpašumu ar kadastra numuru 0900 030 0205, Bumbieru ceļā, Jelgavā, kas sastāv no zemes vienības 4 264 m2 ar kadastra apzīmējumu 0900 030 0205.
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāju Sigitu Beļaku noslēgt līgumu par lēmuma 1. punktā norādītā nekustamā īpašuma pieņemšanu un veikt darbības, kas saistītas ar tā ierakstīšanu zemesgrāmatā uz Jelgavas valstspilsētas pašvaldības vārda.
3. Valsts nodevu un visus izdevumus par lēmuma 1. punktā norādītā nekustamā īpašuma reģistrāciju zemesgrāmatā apmaksāt no pamatbudžeta izdevumu programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā